Ivica Šute - Wikipedija

# Ivica Šute

### Izvor: Wikipedija

Ivica Šute (Zagreb, 8. ožujka 1974. -), hrvatski povjesničar

Osnovnu i srednju školu - Centar usmjerenog obrazovanja za upravu i pravosuđe - završio je u Zagrebu. Godine 1992. upisuje studij jednopredmetne povijesti na Odsjeku za povijest Filozofskog fakulteta Sveučilišta u Zagrebu, na kojemu je diplomirao 22. prosinca 1997. Godine 1998. upisuje poslijediplomski studij povijesti na Filozofskom fakultetu na čijem Odsjeku za povijest od 16. studenog 1998. radi kao znanstveni novak na projektu "Politika i gospodarstvo u Hrvatskoj od 1900. do 1950. godine" čiji je nositelj prof. dr. Mira Kolar. Magistrirao je 24. srpnja 2002. na temu magistarskog rada "Položaj i obilježje trgovine u Banovini Hrvatskoj (1939.-1941.)". Njegovi su znanstveni i istraživački interesi prvenstveno usmjereni prema proučavanju hrvatske nacionalne povijesti u 20. stoljeću, te gospodarske i socijalne povijesti u 19. i 20. st. Član je Organizacijskog odbora Međunarodnog kulturnopovijesnog simpozija "Mogersdorf" i od 2000./2002. godine tajnik Zavoda za hrvatsku povijest Filozofskog fakulteta u Zagrebu. Potpredsjednik je Centra za ekonomsku i socijalnu povijest pri istom Zavodu te član uredništva časopisa "Ekonomska- i eko-historija". Dobitnik je Godišnje nagrade Društva sveučilišnih nastavnika i drugih znanstvenika u Zagrebu u akademskoj godini 1999./2000. za znanstveni rad iz povijesti, područje humanističkih znanosti koji je objavljen u akademskoj godini 1999./2000.

Dobavljeno iz "http://hr.wikipedia.org../../../i/v/i/Ivica_%C5%A0ute_fe4a.html"

Kategorija: Suvremeni hrvatski povjesničari

##### Views

- Članak
- Razgovor
- Trenutna inačica

##### Traži